  Анжелика Тихонова корреспондент Шутэтскон нуналъёсы Удмуртиын кӧс но тӧлтэм куазь луоз шуыса чаклало. Со сярысь вераз элькун Гидрометцентрысь куазез чакланъя ёзэтлэн кивалтӥсез Алла Шумихина. «Шутэтскон нуналъёсы антициклон нош ас кужымзэ юнматоз, омыр зӥбет будоз», — пусйиз со ивортоназ. Уйин омырын -20...-25 градус кезьыт луоз, лымшор ёросъёсын шунытгес луоз — -17 градусозь, нуназе -15...-20 градусозь кезьыт луоз шуыса чаклало. Арнянуналысь вордӥськонэ потон уе -18... -23 градус луоз, 30-тӥ толшоре термометрлэн гожез -12... -17 градусозь ӝутскоз. Куазез чакласьлэн верамезъя, али Ижкар вылӥын кылдэм циклонлэн мышказ сюре, солэн шорыз Башкирия. Соин ик Ижкарын но куд-ог мукет ёросъёсын лымы усе. Тегъёс: Ижкар Удмуртия куазь Гидрометцентр Тол Мерлык  